ઓસ્ટ્રેલિયન ટીમના ખેલાડી બેનક્રોફ્ટને શનિવારના દિવસે કેપટાઉન ટેસ્ટમાં કોઇ પીળા રંગની ચીજ સાથે બોલ સાથે ચેડા કરતા કેમેરામાં જાવામાં આવ્યો હતો. આ ઘટનાની નોંધ લેવાયા બાદ સ્મિથ દ્વારા મિડિયા સમક્ષ આવીને કબૂલાત કરી હતી કે, બોલ સાથે ચેડા ભુલથી થયા નથી પરંતુ ગેમ પ્લાનના હિસ્સા તરીકે આ ચેડા કરાયા હતા. ક્રિકેટ ઓસ્ટ્રેલિયાએ પણ આક્રમક વલણ અપનાવીને બંને સામે કાર્યવાહી કરી છે. ઇન્ટરનેશનલ ક્રિકેટ કાઉન્સિલે ગંભીર નોંધ લઇને બંને સામે પગલા લીધા છે પરંતુ વોર્નર સામે કોઇ પગલા લીધા નથી.